|  |  |  |
| --- | --- | --- |
| traka_vladaGRB VL | Република Србија  Аутономна покрајина Војводина  **УПРАВА ЗА КАПИТАЛНА УЛАГАЊА**  **АУТОНОМНЕ ПОКРАЈИНЕ ВОЈВОДИНЕ**  Булевар Михајла Пупина 16, 21000 Нови Сад  Т: +381 21 4881 787 F: +381 21 4881 736 | |
|  | БРОЈ: 136-404-215/2016-03 | ДАТУМ: 02.12.2016. године |

Управа за капитална улагања Аутономне покрајине Војводине спроводи отворени поступак јавне набавке добара – **Сале за катетеризацију (ангио сале),** број јавне набавке 136-404-215/2016-03, а за коју је Позив за подношење понуда објављен на Порталу јавних набавки дана 17.11.2016. године. Заинтересованo лицe je дана 29.11.2016. године, доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питања како следи:

**1. Питање:**

Наручилац је на својој интернет страници и Порталу јавних набавки објавио конкурсну документацију у пдф формату. Да ли Наручилац понуђачима може да обезбеди word формат овог документа ради читкије и ефикасније припремe понуда?

**Одговор Наручиоца:** Наручилац не прихвата наведени предлог заинтересованог лица.

**2. Питање:**

На страни 4/68 Подаци о предмету јавне набавке, и 58/68 у Упутству за припрему понуде Наручилац наводи се се понуда подноси за све партије или само за поједине партије. У случају да понуђач поднесе понуду за све партије, она мора бити поднета тако да се може оцењивати свака партија посебно. С обзиром на то да су техничке карактеристике идентичне за све партије, молимо Наручиоца да потврди да је довољно да понуђачи доставе један примерак попуњене техничке спецификације, уз један примерак каталога и техничке изјаве, за све три партије.

**Одговор Наручиоца:** Уколико понуђач подноси понуду за више партија, неопходно је да попуњену техничку спецификацију и каталог достави за сваку партију појединачно, на начин како је то предвиђено у конкурсној документацији.

**3. Питање:**

Под тачком 4, Услови за учешће у поступку јавне набаке из члана 75 и 76 ЗЈН, под ставком 4.4.2 као доказ о испуњености додатних услова за учешће у поступку јавне набавке у погледу финансијског капацитета наводи се потврда Народне банке Србије о броју дана неликвидности за период од 17.11.2015. до 17.11.2016. Молимо Наручиоца да појасни да ли је за новооснована правна лица довољан доказ потврда о броју дана неликвидности од дана оснивања, 25.12.2015 до 17.11.2016?

**Одговор Наручиоца**: У Конкурсној документацији, на страни 14. од 68. тачка 4.1.2. ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗЈН редни број 1.наведено је:

1. Финансијски капацитет – Да је у периоду 12 месеци пре објављивања Позива за подношење понуда за подношење понуда био ликвидан, тј. није имао није дан дан неликвидности (период од 17.11.2015. године до 17.11.2016. године).

Из наведеног произилази да је неопходно да понуђач који подноси понуду у предметном поступку мора да испуни наведени додатни услов, осим новооснованог правног лица, где ће бити прихватљиво да понуђач достави потврду о броју дана неликвидности од дана оснивања до дана објављивања Позива за подношење понуда уз достављање Акта о оснивању.

**4. Питање:**

На страни 61 и 62 КД, као и у моделу уговора, члан 17, ставка б- постпродајно одржавање у гарантном року захтева се да понуђач, уколико не може да отклони квар у року од 48 часова од момента пријаве, обезбеди заменску опрему минимум истих техничких карактеристика до окончања поправке. Молимо Наручиоца да има у виду да се поједини делови поручују из иностранства, и да је рок од 48 часова за обезбеђивање делова (и заменске опреме) и решавање квара нереалан. Даље наручилац је на страни 11/68 у оквиру тачке 3)7) навео да се Добављач предметне опреме обавезује да ће се одазвати на позив за сервисном интервенцијом у гарантном року и дијагностифицирати квар на предметној опреми у року од максимум 24 часа од тренутка пријема позива од стране Корисника опреме те да ће отклонити квар у року од најдуже 10 дана од дана дијагностифицирања квара.

Затим на страни 12/68 наручилац наводи да Понуђач гарантује да ће у току гарантног рока обезбедити одзив сервисера/сервисне службе за предмет јавне набавке, у року од максимум 24 часа од момента пријаве квара од стране Корисника, (без обзира на потврду пријема пријаве квара путем електронске поште) и приступање утврђивању и отклањању квара у року од 48 часова од момента пријаве квара од стране Корисника. Уколико квар није могуће отклонити у року од 30 дана од момента пријаве квара, понуђач је дужан да испоручи нову опрему према прихваћеној понуди.

Дакле, наручилац на неколико места у КД испоставља контрадикторне захтеве, па је неопходно да наручилац на једнозначан начин дефинише обавезе испоручиоца опреме у гарантном року. Из тог разлога предлажемо следеће једнозначно дефинисање обавеза испоручиоца у гарантном року и измену одређених делова КД на странама 11, 12, 61 и 62, као и члана 17. модела уговора на страни 51:

Добављач предметне опреме обавезује да ће се одазвати на позив за сервисном интервенцијом у гарантном року у року од максимум 24 часа од тренутка пријема позива од стране Корисника опреме и приступити утврђивању и отклањању квара у року од 48 часова од момента пријаве квара од стране Корисника, те да ће отклонити квар у року од најдуже 10 дана од дана дијагностифицирања квара. Уколико квар није могуће отклонити у року од 30 дана од момента пријаве квара, понуђач је дужан да испоручи нову опрему према прихваћеној понуди.

**Одговор Наручиоца**: Делимично су тачни су наводи заинтересованог лица. Како су у питању техничке грешке, Наручилац ће извршити измену Конкурсне документације и исту објавити на Порталу јавних набавки и интернет страници Наручиоца.

**5. Питање:**

Наручилац на страни 12, као и на страни 52 у члану 17. Модела уговора захтева: Понуђач је у обавези да најмање седам година, након истека гарантног рока,обезбеди сервисну и техничку подршку за испоручену опрему (могућност уредног сервисирања и могућност набавке резервних делова и пратећег потрошног прибора од стране Корисника) на територији Републике Србије.

Уобичајена пракса код свих произвођача медицинске опреме је да имају обавезу техничке подршке минимум 7 година од дана испоруке, тј. од момента производње медицинског средства. Произвођач опреме није уједно и понуђач, те није у обавези да буде упознат са условима нити дужином гарантног рока које даје понуђач, тј. захтева наручилац.

Наручилац у предметном поступку захтева гарантни рок од најмање 24 месеца, али дужи гарантни рок доноси додатне пондере. Обзиром да расположивост делова везујете за временски период након истека гарантног рока, понуђаче које желе да дају дужи гарантни рок, овим захтевом онемогућавате, чиме као наручилац не постижете ефикасност набавке.

Обзиром да понуђач мора доставити изјаву произвођача којом доказује захтевани услов, а произвођач није уједно и понуђач, а ради једнозначне дефиниције овог рока која ће омогућити понуђачима да понуде дужи гарантни рок, предлажемо следећу измену:

Понуђач је у обавези да најмање седам година, **након стављања опреме у функцију (потписивања записника о квантитативно и квалитативно усаглашеном пријему)**,обезбеди сервисну и техничку подршку за испоручену опрему (могућност уредног сервисирања и могућност набавке резервних делова и пратећег потрошног прибора од стране Корисника) на територији Републике Србије.

**Одговор Наручиоца**: Наручилац не прихвата наведени предлог заинтересованог лица.

**6. Питање:**

Наручилац на страни 12 захтева: **Понуђач гарантује да ће најмање пет година по истеку гарантног рока, у случају квара опреме који није могуће отклонити у року од тридесет дана, обезбедити Наручиоцу заменску опрему минимум истих техничких карактеристика према прихваћеној понуди, до окончања поправке**, док је тај захтев наручилац исправно изоставио у моделу уговора у члану 17.

Обзиром да је предмет набавке добро са нужном услугом инсталације и одржавања у гарантном року, овакав захтев не одговара предмету набавке, тј. предстваља дефинисање дискриминаторског и ограничавајућег услова за све понуђаче, обзиром да ће елементи постгаранцијског одржавања бити предмет посебних поступака јавне набавке. Из тог разлога предлажемо наручиоцу да овај захтев избрише на страни 12 конкурсне документације.

**Одговор Наручиоца**: Наручилац је грешком у моделу уговора у члану 17. изоставио наведени захтев. Наручилац ће извршити измену Конкурсне документације и исту објавити на Порталу јавних набавки и интернет страници Наручиоца.

**7. Питање:**

Наручилац је у конкурсној документацији на страни 12 и 61 и моделу уговора у члану 16, а затим и у измени конкурсне документације број 1 од 23.11.2016. навео специјалне услове гаранције који морају важити само за ренгенску цев, иако је предмет набавке комплетно добро. Наручилац је захтевом да се за замењену рендгенску цев у гарантном року сваки пут продужава гарантни рок за најмање 24 месеца, увео немогући усслов за било ког понуђача, јер му онемогућава да припреми исправну понуду из више разлога:

* дужина гарантног рока је један од критеријума који наручилац пондерише, те понуђачима који желе да дају дужи гарантни рок што је интерес наручиоца, овај захтев онемогућава, јер аутоматски имају непредвидив услов пропрачуна трошкова који се тиче гарантног рока за рендгенску цев који овако дефинисан може предстваљати тероисјки обавезу да понуђач мења цеви до бесконачности, а са друге стране сваки произвођач обезбеђује технички подршку одређени временски рок, те се може десити да понуђач има обавезу да замени цев, а иста се више не производи.
* може се десити да је истекао гарантни рок за систем, а за замењену рендгенску цев није, те имамо ситуацију да рецимо у постгарантном року систем одржава други сервис, док понуђач има обавезу за рендгенску цев која је саставни део система и њено функционисање може бити угрожено, јер други сервис одржава остатак систем.

Из свега горе наведеног, а имајући у виду да је исти наручилац већ спроводио поступак ЈН бр. 136-404-208/2015-03 у 2015. години за ангиографску салу, где је наручилац дефинисао једнозначан гарантни рок за цео систем, обзиром да је исти и један од критеријума за пондерисање, предлажемо да наручилац избрише на страни 12 и 61 и моделу уговора у члану 16 следеће:

**Приликом испоруке нове рендгенске цеви, Понуђач је дужан да достави нову гаранцију, са новим гарантним роком од минимум 24 (двадесетчетири) месеца.**

**Одговор Наручиоца**: Наводи заинтересованог лица нису тачни.

У циљу појашњења конкурсне документације Наручилац још једном напомиње да се минимално тражени гарантни рок од 24 месеца односи на **сва добра која су предмет ове јавне набавке (као целину)** – за Партију 1., 2. и 3., и као такав представља елемент критеријума.

**Захтев Наручиоца** из конкурсне документације: “Обавеза Понуђача је да у случају било каквог квара рендгенске цеви у гарантном року, изврши испоруку и уградњупотпуно нове рендгенске цевиу року који не може бити дужи од 10 (десет) дана од дана пријаве квара. Ову обавезу понуђач има у току целокупног трајања гарантног рока, без обзира на новонастале кварове на рендгенској цеви, а која престаје даном истека уговореног гарантног рока. Приликом испоруке нове рендгенске цеви, Понуђач је дужан да достави нову гаранцију, са новим гарантним роком од минимум 24 (двадесетчетири) месеца”, **није предмет пондерисања.**

**8. Питање:**

Наручилац је у конкурсној документацији на страни 47 у моделу уговора у члану 4 изоставио да напише у ком року ће уплатити 30% уговорене вредности од дана истовара и квантитативно усаглашеног пријема добара, док на страни 60 стоји да је то рок до **45 дана** од дана истовара и квантитативно усаглашеног пријема добара. Молимо наручиоца да изврши исправку конкурсне документације у моделу уговора.

**Одговор Наручиоца**: Тачни су наводи заинтересованог лица. Како је у питању техничка грешка, Наручилац ће извршити измену Конкурсне документације и исту објавити на Порталу јавних набавки и интернет страници Наручиоца.

**9. Питање:**

Наручилац је на страни 7 у оквиру техничке спецификације ангиографске сале под тачком 7.4. захтевао између осталог ДСА са брзинама до 6 слика у секунди. Молимо Вас да нам појасните да ли је за наручиоца прихватљива понуда уколико понуђач понуди ДСА са брзинама од 0.5 до 7.5 слика у секунди (дакле веће горње вредности од 6), јер што већа горња вредност брзине ДСА карактерише бољи ангиографски систем већих могућности, а стриктно гледано обзиром да је наручилац дефинисао **до 6** може се оценити као неодговарајућа и неприхватљива понуда.

**Одговор Наручиоца**:Тачно је да је Наручилац нејасно дефинисао наведену техничку карактеристику.

Ради једнозначног тумачења конкурсне документације, Наручилац ће извршити измену Конкурсне документације и исту објавити на Порталу јавних набавки и интернет страници Наручиоца.

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**КОМИСИЈА ЗА ЈАВНУ НАБАВКУ БРОЈ** **136-404-215/2016-03**